Diari Oficial de la Generalitat Valenciana


Sumari del DOGV 5711, del 26-02-2008 (2008/2364)

Informació pública del desplegament del Pla de Participació Pública del Pla General.
------------------------------------------------------------------------------------

### Dades del document

Número de DOGV
:   5711

Data del DOGV
:   26-02-2008

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2008/2364


Data del document
:   18-02-2008

Organisme emissor
:   Ajuntament de la Font d'en Carròs

Tipus de document
:   Informació Pública

Descriptors 

:   * Font d'en Carròs, la
    * administració local
    * pla d'urbanisme

Informació pública del desplegament del Pla de Participació Pública del Pla General.  
 [2008/2364]  
El Ple de l'Ajuntament de la Font d'En Carròs, en sessió extraordinària de data 18 de febrer de 2008, ha aprovat el següent acord:  
«En relació amb la tramitació del Pla General de la Font d'En Carròs.   
Vist que amb motiu de la documentació complementària del citat Pla General, l'equip redactor que va resultar adjudicatari del concurs ha presentat davant l'Ajuntament de la Font d'En Carròs el document denominat Pla de Participació Pública, que establix la seqüència de tramitació de la documentació necessària per a l'aprovació definitiva del Pla General, i identifica les diferents etapes i els actors que intervenen en cadascuna d'elles.   
Vist que la necessitat d'aquest document ve justificada per aplicació de l'article 9.2 de la Llei 9/2006, de 28 d'abril, sobre avaluació dels efectes de determinats plans i programes en el medi ambient, almenys de forma implícita, i en l'article 15.1 del Decret 120/2006, d'11 d'agost, pel qual s'aprova el Reglament de Paisatge de la Comunitat Valenciana, de forma clara i concisa.  
Atés que la participació pública en relació amb la tramitació d'un Pla General i els processos de presa de decisions que comporta és necessària en virtut de l'expressat en els paràgrafs anteriors, sense obviar les referències que sobre esta apareixen en la Llei 27/2006, de 18 de juliol, per la qual es regulen els drets d'accés a la informació, de participació pública i d'accés a la justícia en matèria de medi ambient, i en la Llei 8/2007, de 28 de maig, de Sòl.   
Atesos els suggeriments plantejats per l'equip redactor en relació amb les activitats de participació a realitzar durant tot el procés.   
En virtut de tot el que antecedeix, el Ple acorda:  
Primer  
Ordenar el desplegament del Pla de Participació Pública que forma part de la documentació per a la tramitació del Pla General.   
Segon  
Comunicar i difondre el desplegament al qual es refereix el punt primer, formalitzant en aquest acte l'inici del citat Pla de Participació Pública, mitjançant els següents mecanismes:  
- Inserció al tauler d'edictes de l'Ajuntament, en el Diari Oficial de la Comunitat Valenciana i en el Butlletí Oficial de la Província.   
- Inserció en la pàgina web www.paisajecv.com   
- Enviament de comunicacions per correu certificat als organismes, associacions i altres grups socials recollits en l'apartat Determinació del públic interessat del Pla de Participació Pública i que es detallen en aquest.   
Tercer  
Mitjançant els mecanismes recollits en l'apartat segon, convocar el Taller de Paisatge que té com a objectiu principal la capacitació dels assistents per a la valoració dels aspectes paisatgístics del terme municipal. Aquest taller es realitzarà en la Casa de la Cultura de la Font d'En Carròs, situada a la plaça de l'Ajuntament, núm. 4, el pròxim dia 11 de març de 2008, a les 19.30 hores.»  
El que es fa públic als efectes oportuns.  
La Font d'En Carròs, 18 de febrer de 2008.- L'alcalde: Gaspar Pérez Fuster.